Ma üritan mõista Maavalla Koja (taara- ja maausulised) muret, kuid raske on seda mõista. On arusaadav, et püütakse hoida muinasusku, kahjuks ise sellest suurt midagi teadmata. Ikka ja jälle kuuleme, et allikaks on Liivimaa Hendriku Kroonika, vabandust, see ei ole Pühakiri, kroonika on  kirja pandud okupandi (Ordurüütlid) kaaskondlase poolt, mistõttu selle objektiivsuses põhjust kahelda. Tegelikult on meie muinasusku märgatavalt rohkem uurinud ja rahvapärimust kirja pannud kristliku kiriku vaimulikud, mu oma mentor Eenok Haamergi. Seega oleks maausulistel olla põhjust tänulik, sest nende endi poolt ei ole samasugust panust märgata. Taarausulistest ei ole samuti suurt midagi rääkida, sest siin on tegu 30-l loodud kunstliku usundiga, mille eesmärk oli ja on rohkem ideoloogiline, kui religioosne  ja mis on loodud täiesti tühjalt kohalt. Maausulisi ei kiusa keegi taga, vastupidi, kristlik kirik on igati osutanud kaasabi maausu uurimisel, seetõttu jääb täielikult arusaamatuks nende protest ja mure. Nad võiksid ka kaplanitena teenida, kui vaid suudaksid olla nii oikumeenilised ja tolerantsed nagu seda on praegused kaplanid ja kui neil oleks vajalik vaimulik ning erialane ettevalmistus oma usu raames. Ei ole ju härrased?